钦定古今图书集成/方舆汇编/边裔典/第059卷 > 北魏
## 钦定古今图书集成/方舆汇编/边裔典/第059卷 > 北魏

### 太武帝太延元年八月粟特国遣使朝献

太延三年三月粟特国遣使朝献。

太延五年十一月粟特国遣使朝献。

### 太平真君五年十二月粟特国遣使朝贡

按：以上《魏书太武帝本纪》云云。

按杜氏《通典》，“粟弋，后魏通焉。在葱岭西，大国，一名粟
特拘梦。出好马、牛、羊、蒲萄诸果，出美蒲萄酒，其土地
水美故也。出大禾，高丈馀，子如胡豆。在安息北五千
里，附庸小国四百馀城。”至太武帝时，遣使来朝献。

### 文成帝太安 年粟特遣使赎其国人

按《魏书文成帝本纪》，不载。按《西域传》：“粟特国在葱
岭之西，古之奄蔡，一名温那沙，居于大泽，在康居西
北，去代一万六千里。”先是匈奴杀其王而有其国，至
王忽倪已三世矣。其国商人先多诣凉土贩货，及克
姑臧，悉见虏。高宗初，粟特王遣使请赎之，诏听焉。自
后无使朝献。

太安三年正月粟特国遣使朝贡。

按：《魏书文成帝本纪》云云。

### 献文帝皇兴元年九月粟特国遣使朝献

按：《魏书献文帝本纪》云云。

### 孝文帝延兴四年正月粟特国遣使朝献

### 太和三年十二月粟特国遣使朝贡

按：以上《魏书孝文帝本纪》云云。